Dragoslav Mihajlović

Dragoslav Mihajlović-Vampir (Aleksinac, 13. decembar 1906 — Sejl, Australija, 18. jun 1978) je bio jugoslovenski fudbaler i

fudbalski trener

Noseći nadimak "Vampir", u karijeri je imao kratak bljesak prerano završivši karijeru. Igrao je levog beka, uvek vrlo borbeno, požrtvovano i oštro, ali je 23. novembra 1930. kao član BSK-a na utakmici protiv SK Slavija (1:3) u Pragu zadobio veoma težak prelom noge i bio prinuđen da se u 24. godini povuče sa zelenog polja.

Učestvujući na Svetskom prvenstvu 1930. u Montevideu, odigrao je sve tri utakmice (Brazil 2:1, Bolivija 4:0 i u polufinalu Urugvaj 1:6), a pre toga je debitovao 13. juna 1930. na prijateljskoj utakmici protiv Bugarske (2:2) u Sofiji, kad su reprezentaciju sačinjavali isključivo igrači beogradskih klubova. Ukupno je odigrao četiri utakmice za nacionalni tim (uz šest za selekciju Beograda) - sve četiri juna i jula 1930.

Još dok je igrao, bio je policijski službenik i ostao na dužnosti sve do 1944. kad je napustio zemlju (u koju se nikad nije vratio) i otputovao za Australiju, gde je u gradu Sale (Viktorija) živeo i umro od oboljenja bubrega. U Australiji je bio trener SC Sale City i ekipe jugoslovenskih doseljenika JUST (1950-1960).

Klubovi
192?-1930-BSK-?(?)

Zanimljivosti

 * U filmu i seriji igra ga Nenad Heraković
 * Iako je rano završio karijeru tokom svoje trenerske karijere u Australiji bio je veoma poznat